分类：文化/艺术-书画美术
问题：李白的行路难全文 
回答：行路难
 
作者: 李白
 
　 
金樽清酒斗十千，玉盘珍馐直万钱。
停杯投箸不能食，拔剑四顾心茫然。
欲渡黄河冰塞川，将登太行雪暗天。
闲来垂钓坐溪上，忽复乘舟梦日边。
行路难，行路难，多歧路，今安在。
长风破浪会有时，直挂云帆济沧海。
　
大道如青天，我独不得出。
羞逐长安社中儿，赤鸡白雉赌梨栗。
弹剑作歌奏苦声，曳裾王门不称情。
淮阴市井笑韩信，汉朝公卿忌贾生。
君不见昔时燕家重郭隗，拥彗折节无嫌猜。
剧辛乐毅感恩分，输肝剖胆效英才。
昭王白骨萦蔓草，谁人更扫黄金台。
行路难，归去来。
　 
　　【按】古乐府《杂曲》旧题
　　【乘舟】伊尹受汤聘前，曾梦见乘船经过日月旁边。
　　【社】古二十五家为一社
　　【弹剑】战国时齐公子孟尝君门下食客冯谖曾屡次弹剑作歌怨己不如意。
　　【贾生】洛阳贾谊，曾上书汉文帝，劝其改制兴礼，受时大臣反对。
　　【拥彗】燕昭王亲自扫路，恐灰尘飞扬，用衣袖挡帚以礼迎贤士邹衍。
　　【归去来】指隐居